
EDITURIAU 





Dam bet sinhau de retard TERRA ARANESA cumense et 
según cicle det son caminar plia de ilusiún, cum tustem, e dam 
era esperansa cada dia mès forta de este era cúnhera aun se 
brèssen es esencies det noste poble enta un deman, que vedem 
cada dia mès enlàmenat. 

Gracies ar esfors des nosti suscriptus auem pugút passa 
dera revista "offset" ara impresiún dera revista, l'hi auem 
agranit es mides e pensam que era letra será de mès bun liège 
enta tuti. Veirats tabe üa petita transfurmaciún en cubertadé, 
es cinc dibushi que representauen as diferenti parsas dera Val 
d'Aran s'an turnat en sies cum es historics "tersús" que sigueren 
era base dera nosta divisiun territuriau. 

Un acunteshiment ta pla a mercar en aguest darrer mes 
ha estat sense cap de dúbte, era celebraciún de eleccius muni- 
cipaus e suber tut que es homes e hennes dera Val d'Aran s'a- 
massessen süs aquet bet nom de "Unitat d'Aran”. 


Cum mus cumplats vei en aguesta "Unitat" et seme e et 
signe der anhelat cuselh generau dera Val d'Aran, aspiraciún 
maxima de tuti es buni aranesi e terme a artenhe per aguesti 
naui ajuntaments, se volen este cunsecuents dam et nom sàs 
el que se mus an presentat. 


Mès nusati que mus auem prupusat sauvar era càltàra, era 
tradición e era parla aranesa, vuleriem demanar desde aguestes 
planes a d'aqueri homes e hennes, que aué sun en es ajunta- 
ments, que nu se desbremben james d'aquera lengua, que ei era 
süa, d'aquera càltàra que mus hè a este un poble, e d'aqueres 
tradiciús que mus dan vida, que dunguen ajúda e suport a tutes 
es manifestacius artistiques e cultúraus dera nosta terra, que 
hesquen pusible, que es nosti mainatges puguen aprener er aranés 
en estudi, que era nosta historia ta rica e noble sigue ensenhada, 
e que era nosta cultúra petita e grana at madeish tens, sigue res- 
petada e divulgada, ara fin que et poble aranés se turne a trubar 
dam et madeish. 

Vage pet deuan era nosta arrecuneshensa as naui cunselhes 
de tuti es municipis aranesi e et noste humil e sentút ufreshiment 
enta tut acró que servisque enta basti üa naua Val d'Aran sus es 
funaments dera nosta passada grandesa. 


ERA REDACCIUN 








MIJARAN 





SERMUN 


que mussen Diego Martin Portillo pronunciec 
en Viella et dia 8 de seteme, 
hèsta dera Mare de Deu de Mijaran 


eDam et voste nom cumense era nosta historia, cantaue Verda- 
guer. E ei vertat. Santa María, Verge des viels Cundats Pirenaics 
d'Urgell e det Pallars, sèu —dera antiga cultúra dera nauta Edat Mie- 
ja— e de Besalú e en Cerdanha sús era humbra det Canigó, dam es 
noms de Montserrat e Nuria que sauben era memoria etèrna de la 
«Treva de Deu» der Abad Oliba, e de Meritxell, Patruna det Principat 
d'Andorra, e Santa María de Tahull, en Senhuríu de Erill-la-Vall, a 
en Aran nom Templari de hèts legendaris. 

Desde et segle XII, Santa María de Cap d'Aran dutada per Pere II 
en 1198 de priviletges reiaus e sèu d'aun arrinquèren es acords de 
fidelitat at rei Père III. 

E Santa María de Muntgarri, senhura natural de Beret, aun es 
aigues det Garuna e det Noguera «Canten cansús a María e parlen 
dera enquia et mar». Cum didie et pueta: —«Mare de Deu des mil 
plegaries, cargada de miragles e de legendes de pastús...». 

E Santa María de Artíes, ena antiga Vila, cap de ún tersum, pa- 
truna der art medievau de ún poble que escriguec en pergamís es 
noms gluriusi de Nosta Senhura det Peiru e dera Vérge det Remei. 


E Santa María de Vilamós, era prúmèra Vila dera Val d'Aran 
suivan era tradicium, aquieu, at dessús des bosqui milenaris cargats 
d'emuciún e de esprit... 

E Santa María de Bossost, dam et privilètge de Plaça Reiau, e 
en rumanic cla e seren dera súa gleisa parruquiau... 


Se vulets liege era aranesa historia 

es campanes e glèises cuntemplats; 

en cada purtalada ún guelh de gloria, 

e en cada peira ún tresor veirats... 

...E atau que ei. Perque tuti es sos santuaris 
desde Muntgarri enquia et Pont de Rei 
èren honts des èts estraurdinaris 

que era aranesa historia an hèt cum ei... 

Mès era hèsta histórica e litúrgica d'aué, mus toque et cor deuant 
der autá dera Mare de Déu de Mijaran, Senhura dera Val d'Aran 
Mare des aranesi, umbra entranhabla de mil generacius, testimoni 
fidelissim e únic de lealtat histórica de tut àn poble, en es sos brassi 
e süs et son nom de Aran se furgèren es sos valús ètnics, cultúraus, 
pulitics e religiusi de tuta era geugrafía incumparabla dera Val 
d'Aran. 

Atau que ei. En es tèrres de Vielha, era antiga e senhuriau eVetu- 
la rumana», cap e casau d'Aran, Pompeyo lheuèc, suivans era tradi- 
ciún, un autá vutieu at Dieu Agonio, e des viels códices rumás, cupiec 
D. Francisco de Gracia y Tolba en 1652: 


«Y aqueste Valle, por ser el primer puesto donde levantó la 
ara del sacrificio, le llamó ARAM: «Ab era erecta inter duo flumi- 


na et deu Agonio dicata». 


Aquieu se trubauen era «gens aranesa», era comunitat de pastús 
uriginaria dera cultúra eneolítica det bestiá. Aquieu se júntauen més 
tard cuan Santa María de Mijaran, siguec sèu medievau, es magis- 
trats de tuti es tersus d'Aran: Pújolu, Arties, Castieru, Marcatusa 
Irissa e Quate-Locs... 

En Santuari de Mijaran se cumpletèc et Tratat d'Emparansa 
d'aun jessen tuti es drets dera munarquía catalano-aragonesa, esta- 
blit en an 1175, entre Alfons II, emperadú des Pirinèus, e es aranesi, 
estipulat en San Andreu de Barravés e cunferin et Rey tuti es deu- 
mes dera Emparansa at Santuari de Mijaran. 

Tabé en Santuari de Mijaran, héc Jaume I, cessiun feudal dera 
Val d'Aran a Guillermo d'Entenza, e aquieu siguec aun es aranesi se 
queshéren, e nu vulgueren a iaute senyú, sunque at Rei, e júrèren 
sulèmnement que jamès passarien perque era Val d'Aran siguesse 
arringada dera Curuna d'Aragún... 

E en Santuari de Mijaran Jaume I replegaue era Universitas 
aranesa enta crúbales es «sueldus Morlanesi»... 

E aquieu, et 18 d'Uctubre de 1309, D. Juan de Sasayoles, jutge 
dera cort de Mallorca e enviat det rei Jaime II firmaue es Lleis que 
arrincades de ún antiu e secular registre dera Val d'Aran, remassa- 
ríen es privilètges acurdats en 1298 e 1309 e que se cumpletaríen en 
1313 dam era Carta Magna dera Querimonia Aranesa que cum es des 
Usatges det Cundat de Barceluna e des Pareatges det Principat d'An- 
dorra, seríe ün veritable tèxte cunstituciunau de ün poble... 

Ei en sigle XIv, mentres et reinat d'Alfons et Benigne, que se 
trobe ducuments dera estada en Santa María de Mijaran, des ermi- 
tanhus de San Agustí vinculats at cumensament, ara pruvincia Agus- 
tiniana de Tulusa e despús en 1506, ara pruvincia Agustiniana d'Ara- 
gún per manat de Fernando et Catolic. Era Urde de San Agustí, que 
en 1439 celebraue en Santuari de Mijaran capitul Pruvinciau; aueren 
tustem cum a gloria e aunú er auer defensat tustem es privilètges e 
custúms dera Val d'Aran. Es noms de frai Juan de Vilamós, aranés; 
de frai Juan Andreu de Alós, pallarés; de frai Andres Estrada, riba- 
gorçà; de frai Josep Massot, leridano, sigueren part glurius des ho- 
mes que sensibles at prucés secular d'Aran desengulupauen et génre 
e era identitat de ún poble ena defensa des sos privilétges. 

Et Privilètge dera Taula de Justicia dat en 1366 per Père IV, «in 
loco Sanctae Marie de Medio Arano...». 

Et diploma de 1399 süs era triga des Sindics e Prucúradús enta 
era defensa des inmemuriaus privilètges en Santa María de Mijaran... 
Privilètges úsi a úsatges, custúms e libertats dera Val d'Aran que 
remassèc D. Juan Francisco de Gracia y Tolba per reiau cèdula de 
Felip III en 1613 e que dèc pè enta que es Cunsellès dera Val d'Aran, 
es Sindics Generals e Municipaus, es uficials e es Júristes celebrècen 
reuniús impurtantes en Munasteri de Mijaran, d'aun neshec ún nau 
cos de Urdenacius e Lheis que enriquides pes antigues furmalisaciús 
e amassades en úa Pragmática, júrèren sulèmnement que ubeiríen es 
Gubernadús de Castèt Lleó e es Majistrats que tenguien era justicia. 

En 1804, D. Francisco de las Duefias y Cisneros, bisbe d'Urgell, 
hège a sabé at Priú e Cunsellé Generau dera Val d'Aran, que pera 
búla de Pío VII, «Pro Pastorali solicitudine», era Val d'Aran quedaue 
desvinculada dera diócessis de Cominges, e agregada ara Mitra d'Ur- 
gell. Mentres tant per üa Pragmática de Carles III det 8 de mars de 
1788, era Comunitat Agustiniana sen anèc det Munasteri de Mijaran 
quedan reduit a üa capela. Capèla presidida pera imatge dera Mare 
de Deu, que despús de trincala en trossi siguec cremada et 31 de 
juriol de 1936; e era gleisa la eren a vulá cap ara fin dera guerra civil, 
a d'aquera hèta quedèren enta'ra historia es restus der abside cen- 
trau, cum a record det son rumánic medievau. 

Aquieu; dessús des pèires trincades, cum a èx-vot dera tustem 
present história aranesa, se hi puirien escríue aqueres paraules de 
Mussen Condó: 


Be m'un cau de memoria enta pudemun brembú... 


Aguesta memória e aguest record que nu murirán jamés en es 
cors des aranesi será tustem úa pregaria at Crist de Mijaran, «et més 
gran e et més dramátic de tuti es Cristus det Pirinèu» e tabé ena 
imatge reproduída dera Mare de Déu de Mijaran, obra der escultú 
Espèlta. 


Aquesta ei era historia sarrada des mil e úa dates e des mil acun- 
teshements que era decissiún de ün poble sabèc bastí ara umbra esti- 
mada e materna de Nosta Senhura de Mijaran. Et son nom, recapi- 
tule tuti es valús de üa cumunitat humana, e manifèste en úa ampla 
e gluriusa tradiciún, enquia artenhe et son gènre e era súa propia 
identitat histórica. Era identificaciún tam es valús d'Aran, e er amú 
ara cultúra humana e cristiana que les engendrèc, an de éste platafur- 
ma que dungue sentit e esprit ara Comunitat aranesa, e et nút des 
sos relaciús tam es demès pobles. 


Mijaran pot éste encara era rasún suprèma, e era memoria que 
amasse e agermane as homes, e que les da mutieus, enta er esfors e 
era alegría, enquia enriquí et passat dam üa fe mès forta, üa veritabla 
esperança e dishá as generaciús que vieran, es púntaus des cèus e 
terres naui aun s'entenguen es cants que llèue er amú. 


Que atau sigue. 








ERA FIRA DARRERA 
DE VIELLA 





II. CUNTINUACIUN DET TREBALH QUE AGUEC ET PRÛMÈ PRE- 
MI EN I CONCÜRS LITERÁRI ARANÉS ET DÍA 7 NUVEME DE 1976 
PERA NOSTA CULABURADURA PEPITA CAUBET. 


Pescajús 

—Mainádes, dat-vus aire, o nu arribaram jamès... Au, nu vus en- 
cantegats. 

— ¡Guarda mama, guarda, uncle Jipet tabé hi é; e porte era 
cabala e et pullín! 

—E ja n'ei ja. Moría, Jipet... E cum vus va per Pújolu2 

—Benbe, ¿E vusati? A tú nu ta't cau cap demaná... tustem gua- 
passa; nu debes cap trebalhá massa, tu, que debes hé a trebalhá ar 
home, e tú ara humbra. 

--O, ja pos parlá ja, guardale quina mina de malau que he... 


—E que sí, dona que si, que abem buni aires per aquí 'tau naut... 
E, nu vulets cap pújá?... Tustem at didets e nu viets mai. 

—O, e que ei lunh. 

—E nu ei cap luenh. Pújats mentres et día ei lharg e aurats tens 
enta tut, se demurats guaire, que bashará era néu, e as de bash, nu 
vus agrade cap de chaupicala. 

--O, et darré cop que hi pújèrem, tam nhèu enquia es juls. En- 
cara men abrembi, que Tereseta mus héc pastères. 


—¿Que dídes de pastères? Deues de vulé díde, pescajús; lu que 
en Castièru en díden crespèts. ¡Mare mè! E quina ei era buna? 


—Acró que mus at cau dishá curre, perque nu mus arribaríem 
pas a entene. 


—E parlan de tut; ¿Nu hi auets purtat bric de bestiá? 
—Nu, enguant que mus en cau crumpá, nu pas bene. 
—¿Nu hi a cap pújat, Tunet? 

—O, O, et ja ei deuant. 

—E, dunc ja mus trubaram en firal. 


Et senhú Pau e Manuel 
—Bun día Manuel. 
—Bun día senhú Pau. ¿Cum li va? 

—E pas 'ta ben cum tú nu; tú, que as era milhú riquesa, que 
ès juen. 

—E vusté que nu n'ei tant, e que se cunsèrve ben fresc; e acré 
que n'a caucún de mès que ju, e se jugauem a curre, que encara 
m'artenheríe... 

—O, ju per dehora buna mina, mès que ja nu so bun enta d'arren. 
E d'ara enlá cercá et sulei, e encara... que nu a cap d'èste massa cau, 
enta que nu se m'escaue et cap. Que ei mala causa d'èste viels, ne 
de día ne de net. Dauti cops, quan men anaua enta't Ihèt, me durmía 
de cop, e tustém suniaua caucarren de pulít, gujates cum a roses. 
prats flurits, bals e hèstes... ¡Quini sonis aqueri! Ara Manuel, arren 
de bun, o m'acassen, e nu pugui curre, o sauti mals... E bèn home 
bèn, nu me parles d'èste viels, nu sen caleríe hè jamès... 

—O, e se calguesse murí jueni... alabets pla que l'auríem et 
shagrin... 

—Sabes que? Que mus cau cunfurmá, e anan passan dies... ¿E 
que as vengút a hè? ¿Crumpá o vene? 

—Nu at sabi, dilhèu crumpá, dilhèu vene. 

—Alabets, sabes que te cau hè? Crumpá barat e vene caru. 


--Ja at veiram, enquia mès vei, senhú Pau. 
—Adieu, Manuel. 


Jaime e Quinet 
—¡Nén ten cunde, que era múla ei guita! Bene acieu que t'ará 


mau. 

— ¡Quin rupit de mainatge, nu pot jade! Futli ùn lampit. Guarda 
que te la hi secudiré. 

—Ju vui aná dam pairin. 

—Fut et camp... e ten cunde! Quin burdegot! nu a pou d'arren. 
E parlan de tut, Quinet, agé que veiguí as gasulás ena borda; ¿Guaire 
t'en dèren det suberan? 

—Arren, üa misèria; e se aué va atau, que men at turnaré enta 
casa. Et mau ei que nu auem es palhès plés. Aguesti valenciás mus 
hi an futút. At volen per arren; atau ei que mala anada se mus 
presente. 

—Nu te tracasses home, enguant vive, e enta r'an que vié enta't 
puchacú... 

--O, tú ja at as dit, més que hi cau arribá a r'an que vié... 

—E que si home que si, nu ves que tustem en quede... 

—Se ja ei tut dit, que me vau a auansá. 

—E tió, tió, enquia despús. 

--O... Adieu! 


Carmeta e Pauet 

—¿Que as Pauet, te veigui tut esdariat... 

--O, guarda ju cushin cushan. Desde San Roc que at carregi. Deu 
de èste rumatisme. 

—E aun te hè mau? 


—————————————————————————ÉÉéÉéÉÉa EET 


—Me cumense en garrun, e me respun en cauilhá. A cops semble 
que hi è un can amussat. jEnna, enna, se que cau patí enta vieue... 
e calé trebalhá sense pudé. 

—E, éperque nu te hi metes un pegat d'ampura? 


—¿Vos dide? 

—Ja at creigui, ja. Qui sab lu ben que va. Siscu noste ün cop, 
nu pudíe mete et pè en tèrra, que te li metí buni pegats, e ta pla que 
sen aparièc. 

--O, e ja pot èste, ja, tam e bestiá ben at hèm pla atau. 

--E que si home, que si, ja ben a èste lu madesh. O nu? 

--Se tü at dides... 

—E tut dit, que mun cau aná. 

—O, dali memories a Pilar. 

—Nu faltaré, e vusati tabé purtar-vus ben. Adieu Pauet. 


—O. Adieu, enquia iauta. 


Seguirá en proxim númeru. 


SUCIEDAD DE CASSAIRES 
E PESCAIRES 


Agraim a'ra Redacciun d'aguesta revista, es esforsi que hèn entá 
è desaparesh, et lucalisme e'na nosta Val d'Aràn. Demanam a tuti 
es que les agrade era casha e'era pesca at tenguen en cunde tabè en 
aguesti haès, perque, per desgrassia, nhá prú que sé pensen que han 
de aué més que es auti sunque per'et d'aué en sonc potble ün «coto» 
ó úa «Reserva». Cassi aguesti sun et de Bosost è et de Puyolo. 

En cas de't cotu de Bosost, grassies a Dieu, darreramens la pren- 
gueren sense mete cap de prublema, cum ha de este, es ventatxes 
vien eres suletes per'et de vieue aquiu. 

Nü ei atau en cas de Puyolo, aún úa colha minuritaria, que cum 
aranesi deshen prú que desichá, nú volen cumpartí serti drets en'a 
Reserva Nasional, e han vulgüt jugá et jóc des prumeses e seguí et 
caming que cunveng ás urganismes pruvinsials seguín et lema «divide 
y vencerás». Se aguesta Susiedad que hén aguesta colha hesen et 
minim perjudisi ent'ara Susiedad de Cassa e Pesca d'era Val d'Arán, 
era Júnta mús veiriem ubligats a marginales. 

Mus cau cunseguí que tuti es aranesi sen hesquen pru per tuti 
es haès d'era Val d'Arán, desde't Cap de't Por enquia't Pon de't Rey, 
tan es de Tredós en'es haès des'de Bausén, cum es de Bausén en'es 
haès des'de Tredós. Se at'quem atau, desseiram tuti aguesti indissis 
de separatisme lucal, que sun més aleu dulens, enta arrivá a este 
üa Val d'Arán amasada. 


ERA JUNTA 





NA CAPELLA DET 
«PATER NOSTER» DE 
JERUSALEM 


As pelegrís que visiten Terra Santa, dam nu massa presses, 
se les acunselhe que hèsquen a pè et camin desde Jerusalem en- 
quia Betania, cuerta e pulida gescüda. Dechen es müralhes pera 
porta de Sant Esteve, u des Guelhes, bachen tat Cedrú, e traues- 
sant Getsemaní, pugen era petita muntanha des Ulivés; se trape 
et petit poble de Betfagé, arribant ben lèu en Betania. En nu 
guaire més de mieja hura s'a hèt aguest camin. 


Vau era pena hè aguesta trauessa a pè; a mesura que se púge 
era petita muntanha, es múralhes de Jerüsalem se presenten tut 
at lung n'aute custat det barranc, múralhes que en buna part 
sustien era grana esplanada det Temple d'Hherodes et Gran, e 
pet dessús des múralhes van gessen es mesquites d'Omar e de 
l'Haksa, campanaus, minarets, e mès enlà es cupúles dera glèisa 
det Sant Sepulcre, e tuta era ciutat vielha. 


Jesúcrist hec multi viatges aguest camin de Jerúsalem en- 
quia Betania. Era cunversa dam es sos disciples, tut hènt aguesta 
trauessa, invitaue a ra cunversa intima. Ei per acró que ra tra- 
dicium a dichat era memoria dera ensenhansa det Pare Noste 
en ún repusadé det camin, tut guardant era ciutat de Jerúsalem. 


Üa gran suala, e dessús üa glèisa, recorde et puestu. Et rei 
Cunstantí hi bastic üa glèisa en et s. IV. Es perses la destruiren 
na invasium der an 614. Siguec rehèta pes Creuats et s. XII. Et 
loc, ocúpat mès tard pes musúlmás, siguec venút a 'ra princesa 
francesa Aurelia de Bossí de la Tour, que lu dèc a Fransa er an 
1868, bastintse-hi ún cunvent de munges Carmelites. Es claustres 
e patis dera glèisa ensenhen as pelegrís et «Pare Noste» en mul- 
tes lengües, escrit en ceramica culada na paret. 


Et dia 17 de gè de 1979 era Mare Marie Bernadette, Superiu- 
ra det Carmel det Pater Noster, rebec et Pare Noste en lengua 
aranesa, que 'ra glèisa dera Val d'Aran uferie, demurant et dia 
que pugue èste metút en ceramica cum tantes autes lengües. 


Er escrit entregat a ún cumensament en latin que ven a di- 
der: «Era lengua aranesa, üa furma des lengües d'Oc, a plassa en- 

tre aqueres que s'en dits «lengües rumaniques». Aguesta lengua se 
parle na Val d'Aran, situada nes Pirineus Centrals, nes honts 
dera Garuna. Publen era Val d'Aran 5.600 habitants, dam üa ex- 
tensiun de 21.800 passi de lungada, e 17.800 d'amplada. Siguec 
det Bisbat de Cummenge enquia er an 1801, e ben lèu pertene- 
shec at Bisbat d'Urgell. Furme ün archiprestat dam 29 parro- 
quies». Dempüs d'aguest cumensament ven et Pare Noste en 
aranés. Ei datat en Viella er ü de gè de 1979, e firmat pes rectús 
dera Val d'Aran, dant fe et Bisbat. 

Que ei ta celebrar que et Pare Noste aranés hèsque coru 
dam tantes lengües. Era Pruvensau era Niçart, era Corsa, era Ca- 
talana, etc., acuelhen en Jerusalem ara súa germana petita era 
lengua aranesa. Se cumplís pla et vuler det noste pueta hènts a 
parlar a 'ra nosta lengua: 


Mès ara que ja m'hèsqui forta e grana, 
sense pou ta na curre et mun m'en vau... 


pensant que es autes lengües germanes la reberan cum cau, e 
l'ajudaran a sauvar fidelitat et son petit pais, sauvant luenh det 
son poble —cum dits et pueta— era memoria «dera cunhera aun 
è neshut». 


J. A. 


Ei copia de'r escrit, que se dec a 'ra Capela 
de't «PATERNOSTER» de Jerusalem, 
et 12 de gè de 1979. 


Lingua aranensis, originem ducens a «Lingua d'Oc», locum tenent inter 
eas quae ex linguarum pervestigatione «Linguae Romanicae» appellantur. 
Apud Vallem Aranensem ad fontes jacentem fluminis Garumnae, in me- 


\ diis Pyrenaeis montibus, usus fert. Indigenae fere 5.600 Vallem Aranensem 
| incolunt, cuiu angusti fines in longitudinem milia passuum 21.800, in alti- 
| tudinem 17.580 patent. Pars dioecesis Commingensis fuit usque ad annum 


1801, non multo vero post dioecesi adjungitur Urgellensi. Vicariatus fora- 
neus Vallis Aranensis ex paroeciis 29 constat. 


«PATER NOSTER» in aranensem sermonem versio: 


Pare noste, que ès en cèu 

sigue santificat et ton nom; 
vingue a nusati et ton reine; 
que se hèsque era tüa vuluntat 
atau en'a terra cum en cèu. 

et noste pan de cada dia, 
dámulu aué; 

perduna es nostes faltes, 

atau cum nusati perdunam 

a's que mus an faltat; 

e nu mus deshes quei en'a tentaciun, 
mes leu apártamus de't mau. Amen. 


Vetulae (Viella), kalendis januariis anno 1979 


Peregrination in Palestinam 
Jusep Amiell 


Parochorum aranensium nomine, Archipresbiter-Parochus de Viella 
Ramon Castell Jaquet Juan Caseny Pont 
Pau Marqués Tort Fidem Facis 


Javier Esplandiu Juclà 
José Quella Sopena 


NUTISSIES 


VELHADES MUSICAUS 


Es dies 28 e 29 de deseme der an passat, era Fundacián Museu 
Etnulogic dera Val d'Aran, urganisec et Prúme Cicle de Velhades 
Musicaus ena Gleisa de Vielha dam era actuaciún det quintet «Gonçal 
Comellas» e dera «Orquestra Catalana de Càmara». Que interprete- 
ren obres de Bach, Isaye, Schubert, Haendel, Schuberté, Vivaldi. 

Et succés d'aguest prúmé cicle ta pla que á de animá a tuti es 
que lu heren pussible, enta que enguan turnen a ufreshemus mostres 
ta nautes dera cultúra universau. 


SAN JUAN D'ARTIES 


Era Fundacián Museu Etnulògic dera Val d'Aran s'a prupusat 
cum prümera realisaciun a nivèu museistic era cumplèta restaura- 
cián dera gleisa templaria de San Juan d'Arties e era instalaciun dera 
secciun d'Art Sacre dera Val d'Aran. Assó custará cauque só, cau 
demurá des urganismes uficiaus e des ajuntamens era ajúda que 
meresh era ubicación de ün museu ena nosta tèrra. 


MIJARAN 


Vus hèm a saber que ei dat et prúmé pas enta 'ra recúperaciún 
det recinte dera glèisa de Mijaran enta Tuta era Val d'Aran. 

Üa cumissiún s'a respunsabilisat de amassar as aranesi per mu 
de bastir aquieu üa naua casa enta 'ra Nosta Patruna e un Loc aun 
se mare et futú det noste pais. 

Atau ei que tuti es que senten besun de dignificar Mijaran e de 
bastir Üa casa de tuti es Aranesi, sun pregadi de metesse en cuntacte 
dam: 

Musen Juan Caseny, capellá de Viella. O dam Pepita Caubet, 
C/. Anglada, Viella. O dam Guido Dettoni, Edifici Creu dera Neu, 
Viella. 

PENSAM QUE ER AE S'AT VAU. 
¡ARANESI PENSATS-I! 

ARANÉS ARA 





Era situaciun dera lengua aranesa ara se pot sabé pet resultat 
de üa enquèsta hèta a üa part dera publaciún aranesa, exactament un 
3'3%, ús datus realment ubjectius se les cumparam tam iautes en- 
questes naciunaus que cunsultent a un 1% dera publaciun: 


Habitants dera Val d'Aran. . . . . . . 6.000 
N-II RR ee aa 1.800 
Sun aranesi . . . . . + + > SOMET 4.200 
Saben parla aranés . . . ee pu 4.380 
Saben liege aranés tam facilitat . pea a > 4 3.360 
Saben e€scrivó SEES +. si. 205 Matara * 780 


Des que saben escriuè aranés, multi ac hèn a'ra sua manera o 
ben seguissen úes normes, pro nu i a unifurmitat, perque nu i a üa 
gramatica. 

Ûa idia de lu que pot arribà a este era lengua aranesa se l'ajú- 
dam a reneshe sun aguesti datus: 


Vulerien aprene a parlá aranés . . . . . 1.323 
Vulerien aprene a escriue aranés . . . . 4.461 


Un des datus que mès diden de lu que ara ei ara lengua aranesa, 
ei et des que parlen nurmalment aranés que sun 3.759 persunes. 


En aguestes cantitats sun amassadi grani e petits pro era en- 
questa se héc a persunes granes, per lu que cau cunsiderá que aguesti 
resultats se veirien rebashats en hèla tam era mainadèra dera Val 
d'Aran, tuti sabem lu que passe tam es mainatges, o nu lu parlen o 
lu parlen mau, ben suen se et pare o era mare nu sun aranesi tut 
e vieuen ena Val d'Aran tapoc lu parlen. 

Tuti aguesti datus sun apruximats, lu que nu trè era ubjectivitat 
enta dà úa mostra de lu que ei ara era lengua aranesa ena Val d'Aran. 


APRENE ERA LENGUA DE AHUN SE VIEU 


Era adaptaciun des nu aranesi ena Val d'Aran se pot vei facil- 
ment, guardant era aceptaciun que a era lengua aranesa entre es de 
dehora. 


Basat ena enquesta anteriu se poden amassá aguesti resultats. 


Nu aranesi que saben parlà aranés . . . . 520 
Nu aranesi que saben liegè aranés. . . . . 369 
Nu aranesi que saben escriué aranés . . . 30 

Significatius sun aguesti datus peru encara en sun mès aguesti 
que mus dan er interes per aprenè era lengua: 


Nu aranesi que vulerien aprenè a parlà aranés . 1.015 
Nu aranesi que vulerien aprenè a escriuè aranés . 1.540 


Qui mès vieu era lengua ei aquet que la parle, e per acro era 
cantitat de persunes nu aranesi que parlen nurmalment aranés ei 
et datu que mès mus pot dide dera adaptación des que vien a viuè 





ena Val d'Aran, sun 246 persunes un 14% de nu aranesi que han I 
declarat parlà nurmalment aranés. 
Rufino MARTINEZ CAU 

Paraules furasteres 

MAU BEN 
Espuma ESGLÚMA 
Habitaciun CUARTU 
Cashun CALASH 
Muñeca CANET 
Ulú FLAIRA, AULÚ 
Desgastar ESBLESÍ 
Sabatilles PANTUFLES, SIMBUSES 
Impar ESCURSER 
Rascar ` GRATAR 
Cusquilhes GATALHIGÜES 
Patu LIT 

e 


ESTATUT DE CATALUNHA 





Mus cumplats transcriue así et texte sansé des dús articles que hen 
referencia ara Val d'Aran e que se cuntien en prujecte d'Estatút de 
Catalunha, que ei pendent d'aprubación en es Cámares Legislatives 
det Estat. 


1. En marc det preset Estatút seran recunegúdes e actualisades 
es peculiars furmes administratiues dera Val d'Aran. 

2. Era lengua aranesa sera ubjecte de especial respecte e pru- 
tección. 

ET TESTAMENT 
DE JUANET 





Autora: M.* PILART BUSQUETS MEDAN, 1" Premi de puesia 
det II Cuncúrs Literari Aranés. (Ac transcriuem dam 
era súa urtugrafia uriginau). 


FE. TA. Qu 


Ja sabes Pejan, qu'a d'aguesta terra 

se le'n dits era pulida Bal d'Aran, 

è de't plan enquiâ 's Tücs de'ra serra, 
èi nosta, nosta jé hué, è deman. 


Tens passat, assi tuti hegen plèta, 
de Püjôlo, Marcatusa a Caneján, 

èi bertat, qu'ère üa prauba bideta, 
prô tapoc nu mus mancâue et pan. 


Tut d'ün cop, èi jüst, et prugrés arribe, 
despüs de tan è tan de tens demurat, 
et cunsol que demuràuem ta biue, 

en ün trist desperdiçi, s'ha birat. 


Arribaren es homes de'ra bila, 

buni modus, è parâules d'abbucat, 
per cuate sos, mus tèren crèi 'ra lüa, 
dam prumeses, mes qu'ün depütat. 


Nusati, les creiguerem cunfiadi, 

è tut lo que hauiem dèrem, inhurants, 
as que s'aprufiteren de nusati, 

è huè ta pla, se troben causats. 


Escuta ben Pejan, lo que te digui: 
per decret è pribilegi cunserbat, 

de'ra Bal, tuti's bosqui èren nosti, 
ère lèi, det guber det noste estat. 


Prô nusati, ta pla mau entenüdi, 
è praçí pra'quiu titu esbarricats, 
nu saberem pas hè ün bun estüdi, 
que mus dichesse aumens ben parats. 

Cau crèi que despüs d'ün tens, en beng iauts, 
se't bun Diu m'escute, atau serâ, 

è que's hets que pagam, que arrés se'n chaute, 
en cunsol è fabés, se birarâ. 


Es aigues, èren üa gran riquesa, 

ta's bosqui, camps è tuti's prats, 

que i pussâu era herba, tustem berda, 

qu'engrassie lèu a's nosti bestiás. ` 


Prô, se encara è a fin de cundes, 

ün chinhau de prufit, mu'n hauessen dat; 
mes, ne acrô, cau que siguen ben bugres, 
èi tut chec, ay, ay, ay, iquin disbarat! 


iQuin remurdiment enta'ra cuçençia! 
quin rebiâ, è quin patí per tant de mau, 
hem açí müds, en acte de presençia, 
morts en bida, è carats cum set perpâus. 


Tut ag biren, è tut mus ag capbiren, 
èi pla, es, sense hèmun cunechiment, 
diden qu'èi era lèi, è s'aprufiten, 
de ben clá, ju nu i beigui rren. 


Ju pensi, que'ra bida tustem cambie, 

è nusati, tabè l'hauem de seguí, 

¡Nom de Diul: se açi-tau hem nechüdi, 
èi nusati, qu'hauem üe deçidí. 


Pejan, lo que ju bui tü cumprengues, 
è t'ag digui en aguest men testament, 
èi que de tutes aguestes riqueses 
cum aranés, n'hages cunechiment. 


Es drets è custüms sun tustem sagradi, 

¡hilh men!, jamés t'ag has de desbrembâ, 

lo que cau de sajâ de trubâ, ju pensi, 

èl'ra buna porta entá tiistá. > 


Ju ja sabi ben, que'n aigues passades, 
è cuntra 't butás jamés s'i pod ná, 
pró aumens, cum persunes ufenssades, 
ün desagrabi se pod demaná. 


E que tuti aguesti desperdicis, 
s'aparien ta's aranesi, ben cum cau, 
que se biren en iin júst benefici, 
ahé que tii, te'n hás de hè cabau. 


Era lengua, qu'encara hué se parle, 

pren suenh, nu bus la pane cap de bastard, 
sense lengua nu i há larè, ne poble, 

è sense èri, muris era Bal d'Arán. 

NORMES URTUGRAFIQUES 


Degút as diferentes tendencies que hi a agút enta escriue er aranés, 
aguesta Redacciun publique üa serie de normes que tuti tieram en 
cunde quan calgue escriue era nosta lengua. 


Urtugrafia 
H 


Se escriueran dam H tutes es paraules que en latín o catala agent F 
Hiéstra + . ò + o tF e finestra 


Or cè ` à> `. So 6 Va r 26 ; d 
= > > i dd. AS i CT: >> 
A c PS UG 376; TEMA 


Verbe her (facere), hacer 


Sense H tutes es demès 


= UE TIE RBT < >>> 
Verbo QUIÉ = ò asto Œ . TORRE 


VeB 
Se escriueran dam V inicial es paraules que ena raits latina la agent. 
Vielha . . -.... s vs es (VEtula) Viella 
Vespa . ;.. . . .. Hi (Vespa) AVDA 
Vedet . . ... .. . +... (Vitelum) becerro 


Se escriuerá V en miei de paraula quan siguen compostes det cas 
anteriur. 


RO ó . . . 2 o. o. . A 
NR a +. ë 4 < 27 < ` GERME 


Se escriueran dam B es demés paraules. 


Budé > . + » ë < o o » mantequilla 
D = > SS SS TO 
Praube = ; + "2554. 1% ` TOD 
MEORE a s y <+ 94 4% 4% ^ *'GUOÒS 





S e SS 
S sonora 
Se escriuera dam S (sonora) entre miei de vucals. 


Ci e s. = ò è < =o RN 


MG = a-n rr ES o a 10 200 
S surda 

Se escriuerá dam S (surda) at principi de paraula è dempüs de cun- ë 
sunant. 

quab >> $ `o < =< 4 7⁄4 7. V M 

Soste = « a « Se TO PM 

` ETO cates dim ds GE ë 

Tersun . 


DEA < a anat als ee DS 


SS surda 
Se escriuerá dam SS (surda) entre vucals. 
Medis „èn - sò 09025 es er AO 


Pia: ct NR 32 E 


Ce Ç 
Se cunservará 


era C deuan de e, i 
era Ç deuan de a, o, u 
Quan siguen paraules que ja an aguestes letres en catalá è francès. 


Cra ai e es aca A TN 

Cep 1d alre ges . 4. hongo 

Caca 5 $ o 76-75 "COMB 

Plaça >.“ "PR 

Pèça Hos =D 

Força . ë s ua ¿DA 

ë 
Ñ->NH 


Et fonema Ñ (castellà) se representará pera grafia NH. 


Nils 5 as FR TO 
AÑ ex > à $ V 17 77" O 
COMDAER es casta ac a CE 


LL>LH 
Et fonema LL (castellá) se representará pera grafia LH. 


Lhcutè , «s. es aa 22725. CERNI 
Calhau > + > ro: eme. ss PER 
Palta + "cars e 

SH 
Et fonema CH (francesa) se representará pera grafia SH. 
DUM =ò ò ë » s s v = OE 


CS ms ë 3 ` X< =` IA 
N: +. > 2 è; ë 85 a 


CH 
Et fonema CH (castellá) se representará pet madesh en aranés. 


ADOBAR < ó vu « +... . . DUAN 


Chapeu . . . . . s + . sombrero 
Churissū . . ; 0 . os « . salchichôn 


U è Ô 
Et fonema U (española) se representará pet madesh en aranés. 
Ed a A O O 


>o a Sa da AA 
CEE 6 78 œ ë + C0MR 


Et fonema U (francesa) se representarà pera grafia Ú. 


o > 5 3 M. u. à- ë E 

Hâmeneja . . . . . . . chimenea 

Edad a 0 C NEEND 

Súcre s. = UREI 
NOTA: 


Auem creigút cunvenient que er acentu (^) at dessús dera U 
va milhú quera dieresis ("') per auer paraules que la hi porten: 


Aigüera (acequia). 


Murfulugia 


CONTRACCIUN DER ARTICLE 


Se hará era contracciun en tuti es articles determinats. 


Det (de et) Ar (a er) 
Der (de er) At (a et) 
Dera (de era) Ara (a era) 
Pet (per et) Des (de es) 
Per (per er) Pes (per es) 
pera (per era) As (a es) 

ja 

